เป็นร้านอาหารญี่ปุ่นในเซ็นทรัลเวิลด์ที่เรามาที่นี่หลายรอบแล้วแต่เพิ่งเห็นร้านนี้ค่ะ ไม่แน่ใจว่าเปิดมานานแค่ไหนแล้วเหมือนกัน ในร้านไม่ได้กว้างขวางมากแต่ก็มีที่นั่งอยู่พอสมควร เค้าจัดให้ห่างห่างไม่เบียดเสียดจนเกินไปนะคะ แต่ตกแต่งได้สวยแบบเก๋เก๋ดีค่ะเราชอบ

เราดูรีวิวจากวงในแล้วก็เลยสั่งอาหารตามที่คนอื่นเคยแนะนำไว้ค่ะ มีซีซ่าสลัดไข่ออนเซ็นกับข้าวหน้าหมูอะไรซักอย่างยังจำไม่ได้แล้ว ซึ่งอร่อยมากๆทั้งสองอย่างเลยค่ะ ตัวซีซ่าสลัดไข่ออนเซ็นเบคอนนี่เบคอนอร่อยมากๆ ผักก็สดน้ำสลัดก็อร่อยโอเคไปหมดเลย

ส่วนข้าวหน้าหมูย่างคารูบิมั้งคะ ซอสอร่อยแต่ให้ซอสมาน้อยไปหน่อย หมูก็อร่อยดีค่ะ แต่ข้าวกับหมูให้ปริมาณมาไม่สอดคล้องกันเท่าไหร่ น่าจะให้หมูมาเยอะกว่านี้ค่ะ

โดยรวมทั้งสองเมนูที่สั่งมาอร่อยทั้งสองเมนูเลยนะคะ ทำให้รู้สึกว่าอยากกลับไปลองเมนูอื่นๆอีกค่ะ

อ้อสำหรับชาเขียวเย็นเป็นแบบรีฟิวนะคะ ราคาตามใบเสร็จเลย